2004—2009 YILLARDA MAKTAB TA’LIMINI RIVOJLANTIRISh DAVLAT UMUMMILLIY DASTURINI AMALGA OShIRISh ChORA-TADBIRLARI TO‘G‘RISIDA

O‘zbekiston Respublikasi Prezidentining “2004—2009-yillarda Maktab ta’limini rivojlantirish Davlat umummilliy dasturi to‘g‘risida” 2004-yil 21-maydagi PF-3431-son Farmonini bajarish yuzasidan hamda umumiy o‘rta ta’lim tizimini tubdan yaxshilash, eng yuksak, zamonaviy talablarga javob beradigan o‘quv-moddiy bazasini va ta’lim standartlarini shakllantirish, qishloq va shahar maktablarining moddiy bazasi hamda jihozlanishidagi tafovutlarni bosqichma-bosqich bartaraf etish asosida bolalarni o‘qitish uchun teng shart-sharoitlar yaratish maqsadida Vazirlar Mahkamasi qaror qiladi: 
 1. O‘zbekiston Respublikasi Prezidentining 2004-yil 19-fevraldagi F-1910-son farmoyishi bilan tuzilgan Maxsus komissiya tomonidan ishlab chiqilgan 2004—2009-yillarda Maktab ta’limini rivojlantirish Davlat umummilliy dasturini amalga oshirish tadbirlari 1-ilovaga muvofiq ma’qullansin, unda quyidagilar nazarda tutiladi: 
 umumta’lim maktablari binolarini va muhandislik-kommunikatsiya infratuzilmasini tubdan yangilash va kapital rekonstruksiya qilish; 
 maktablarni zamonaviy o‘quv va o‘quv-laboratoriya uskunalari, kompyuter texnikasi, darsliklar va o‘quv-uslubiy materiallar bilan jihozlash; 
 ta’lim standartlari va o‘quv dasturlarini takomillashtirish; 
 umumta’lim maktablarini malakali pedagog kadrlar bilan ta’minlash, o‘qituvchilarni tayyorlash, qayta tayyorlash va ularning malakasini oshirishning samarali tizimini yaratish, ular mehnatini rag‘batlantirishni kuchaytirish; 
 umumta’lim maktablari sport bazasini mustahkamlash va ularda sportni rivojlantirish. 
 2. Quyidagilar: 
 buzib tashlanadigan avariya holatidagi maktablar o‘rniga yangi maktablar qurish, maktablarni, shu jumladan borish qiyin bo‘lgan mintaqalardagi maktablarni kapital rekonstruksiya qilish, kapital va joriy ta’mirlash parametrlari 2 va 2a-ilovalarga muvofiq;
 umumta’lim maktablarining sport inshootlarini qurish va rekonstruksiya qilish parametrlari 3-ilovaga muvofiq tasdiqlansin. 
 3. Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari O‘zbekiston Respublikasi Xalq ta’limi vazirligi, Iqtisodiyot vazirligi va Moliya vazirligi bilan birgalikda, ushbu qarorning 2-bandida tasdiqlangan parametrlardan kelib chiqqan holda 2005—2009-yillarda umumta’lim maktablarini tiklashning aniq hududiy dasturlarini bir oy muddatda ishlab chiqsinlar va tasdiqlasinlar. 
 Shu bilan birga, kapital rekonstruksiya qilish va kapital ta’mirlash davrida tiklanayotgan maktablar o‘quvchilarini yaqinda joylashgan maktablarga va boshqa umumta’lim muassasalariga, o‘quv jarayoniga zarar yetkazmagan holda vaqtinchalik o‘tkazishning aniq jadvali va joylashuvi ishlab chiqilsin. 
 5. Quyidagilar: 
 buzib tashlanadigan maktab binolari o‘rniga yangilarini qurish, maktablarni kapital rekonstruksiya qilish, kapital va joriy ta’mirlash bo‘yicha cheklangan normativ xarajatlarni va namunaviy loyihalarni ishlab chiqish bo‘yicha “O‘zshaharsozlikLITI” ochiq aksiyadorlik jamiyati, “O‘zqishloqloyiha” ochiq aksiyadorlik jamiyati hamda “O‘zme’morqurilishloyiha” ochiq aksiyadorlik jamiyati bosh institutlar etib belgilanganligi; 
 ko‘rsatib o‘tilgan loyihalash institutlari tomonidan yangi qurilish uchun 6 namunaviy loyiha, kapital rekonstruksiya qilish uchun 51 namunaviy loyiha, kapital ta’mirlash uchun xarajatlarning cheklangan normativlari ko‘rsatilgan loyiha yechimlarining 10 ta albomi, joriy ta’mirlash uchun xarajatlarning cheklangan normativlari ko‘rsatilgan loyiha yechimlarining 5 ta albomi, shuningdek umumta’lim maktablari ayrim uzellari va konstruksiyalarini mustahkamlashning 220 loyiha yechimi ko‘rsatilgan namunaviy albom ishlab chiqilganligi; 
 umumta’lim maktablarini yangidan qurish yuzasidan namunaviy loyihalarni ishlab chiqishda o‘quvchi o‘rinlarining cheklangan soni shahar joylarda 945 o‘rin, qishloq joylarda — 630 o‘rin va tog‘li hamda uzoq mintaqalarda — 160 o‘ringacha etib belgilanganligi; 
 maktablarni tiklash ishlarini amalga oshirishda namunaviy loyihalarga hamda tasdiqlangan qurilish me’yorlari va qoidalariga rioya qilinishi uchun javobgarlik O‘zbekiston Respublikasi “Davarxitektqurilish” qo‘mitasiga yuklanishi; 
 tasdiqlangan namunaviy loyihalar va loyiha yechimlarini aniq sharoitlarga bog‘lashda ulardan chetga chiqishga faqat bosh loyihalash institutlari bilan kelishilgandan va O‘zbekiston Respublikasi “Davarxitektqurilish” qo‘mitasi tomonidan tasdiqlangandan keyin yo‘l qo‘yilishi ma’lumot uchun qabul qilinsin. 
 6. Belgilab qo‘yilsinki: 
 yangi qurilgan va kapital rekonstruksiya qilingan umumta’lim maktablari obyektlarini qabul qilish tasdiqlangan sifat standartlariga va namunaviy loyihalarga qat’iy rioya qilgan holda 4-ilovaga muvofiq tarkibdagi Davlat komissiyasi tomonidan amalga oshiriladi; 
 arxitektura-qurilish nazoratini amalga oshirish vakolati berilgan organlar xulosasi bo‘yicha aniqlangan standartlar va namunaviy loyihalardan chetga chiqish hollari mavjud bo‘lganda sifatsiz bajarilgan qurilish-montaj va ta’mirlash ishlari qiymati miqdoridagi ish hajmlari qurilish qiymatidan chiqariladi yoki kamchiliklar aybdor tomonning mablag‘lari hisobiga bartaraf etiladi. 
 7. Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari huzuridagi Yagona buyurtmachi xizmatlariga O‘zbekiston Respublikasi “Davarxitektqurilish” qo‘mitasining vakillari 5-ilovaga muvofiq biriktirib qo‘yilsin, ularga olib borilayotgan ishlarning tasdiqlangan namunaviy loyihalarga, qurilish me’yorlari va qoidalariga muvofiqligi ta’minlanishi uchun javobgarlik yuklansin. 
 8. O‘zbekiston Respublikasi “Davarxitektqurilish” qo‘mitasi: 
 Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari, O‘zbekiston Respublikasi Iqtisodiyot vazirligi, Moliya vazirligi hamda Xalq ta’limi vazirligi bilan birgalikda, buzib tashlanadigan maktablar o‘rniga quriladigan yangi obyektlarni maktablarni kapital rekonstruksiya qilish va kapital ta’mirlash ishlarini foydalanishga tayyor holda bajarish shartlarida hamda faqat tasdiqlangan namunaviy loyihalar bo‘yicha pudrat tanlov savdolarining o‘z vaqtida o‘tkazilishini ta’minlasin; 
 maktablarni qurish, kapital rekonstruksiya qilish va ta’mirlash yuzasidan buyurtmachilar va pudratchilar o‘rtasida pudrat shartnomalari tuzilishi va shartnoma majburiyatlari bajarilishi ustidan doimiy monitoring olib borsin; 
 har chorakda Vazirlar Mahkamasiga shartnoma majburiyatlari bajarilishi monitoringi natijalari, loyihalashtirish va qurilish ishlarining sifati to‘g‘risida axborot taqdim etsin. 
 9. “Davarxitektqurilish” qo‘mitasi O‘zbekiston Respublikasi Xalq ta’limi vazirligi, Davlat sport qo‘mitasi hamda O‘zbekiston Bolalar sportini rivojlantirish jamg‘armasi bilan birgalikda:
 umumta’lim maktablari huzuridagi sport inshootlarini loyihalashtirish, qurish va rekonstruksiya qilish yuzasidan amaldagi normativ hujjatlarni ikki oy muddatda qayta ko‘rib chiqsin; 
 umumta’lim maktablari huzuridagi zamonaviy va ixcham jismoniy tarbiya-sport kompleksining bir qator namunaviy loyihalarini 2004-yil oxirigacha ishlab chiqsin va tasdiqlasin; 
 tasdiqlangan ko‘rsatkichlarga muvofiq, namunaviy loyihalar asosida har bir qishloq maktabida jismoniy tarbiya-sport kompleksi barpo etilishini ta’minlasin. 
 10. Maxsus komissiya (Sh.M. Mirziyoyev)ga 2004—2009-yillarda Maktab ta’limini rivojlantirish Davlat umummilliy dasturining amalga oshirilishi yuzasidan muntazam monitoring olib borish yuklansin.
 Maxsus komissiya har yili kalendar yil va yarim yillik yakunlari bo‘yicha Maktab ta’limini rivojlantirish Davlat umummilliy dasturining bajarilishi natijalari to‘g‘risida Vazirlar Mahkamasi majlislarida axborot bersin. 
 11. Mazkur qarorning bajarilishini nazorat qilish O‘zbekiston Respublikasining Bosh vaziri Sh.M. Mirziyoyev zimmasiga yuklansin. 
 Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari huzuridagi Yagona buyurtmachi xizmatlariga birkitilgan O‘zbekiston Respublikasi “Davarxitektqurilish” qo‘mitasi hamda loyihalash institutlari vakillari qurilishi tugallangan obyektlarni qabul qilishga jalb etiladilar va unda faol qatnashadilar.